**भारत सरकार**

**रक्षा मंत्रालय**

**रक्षा विभाग**

**राज्य सभा**

**तारांकित प्रश्‍न संख्‍या 656**

**17 दिसंबर, 2018 को उत्‍तर के लिए**

 **सशस्त्र बलों के लिए दूध की खरीद**

**656. श्री ए.विजयकुमारः**

क्‍या रक्षा मंत्री यह बताने की कृपा करेंगे कि :

(क) क्या सरकार रक्षा बलों द्वारा पाली गई गाय, कुत्ता, घोड़ा, ऊंट जैसे पशुओं की संख्या

का जायजा लेती है;

(ख) यदि हां, तो दूध की मात्रा क्या है और हाल के महीनों में कितनी गायों को जनता को बेचा गया हैं;

(ग) यदि हां, तो तत्संबंधी ब्यौरा क्या है; और

(घ) क्या सशस्त्र बलों के लिए दूध की खरीद करके होने वाली कमी की भरपाई के लिए कोई वैकल्पिक व्यवस्था की गई है ?

**उत्‍तर**

**रक्षा मंत्रालय में राज्य मंत्री (डॉ. सुभाष भामरे)**

(क): जी, हां । रक्षा सेनाओं के लिए गायों की संख्या का जायजा सैन्य फार्मों द्वारा लिया जाता है ।

(ख) और (ग): जी, नहीं । आम जनता को न तो दूध और न ही गायों की बिक्री की जाती है ।

(घ): वर्तमान में भारतीय सेना के लिए दूध, भारतीय राष्ट्रीय सहकारी डेयरी संघ (एनसीडीएफआई) से संबद्ध अनेक सहकारी समितियों के माध्यम से प्राप्त किया जाता है ।

\*\*\*\*